Az 1996-os Európa-bajnokságra is sikeresen kijutottak. Ez volt a svájci válogatott történetnek első kontinenstornája. A sorsolás után az A csoportba kerültek Anglia, Hollandia és Skócia mellé. Először a házigazda angolok ellen léptek pályára. A találkozó 1–1-s döntetlennel zárult, a svájciak gólját Kubilay Türkyılmaz szerezte. Mint utólag kiderül ez volt Svájc egyetlen pontja és gólja a tornán, miután Hollandiától 2–0-s, Skóciától 1–0-s vereséget szenvedtek.